Alexander Sergejevič Puškin

Kapitánova dcéra

 (Syntéza)

Alexander Sergejevič Puškin v diele Kapitánová dcéra opisuje Pugačovovo povstanie, ktoré sa odohrávalo v rokoch 1762-1769 v Rusku. Udalosť je zakomponovaná do deja, v ktorom je ústrednou postavou Peter Andrejevič Griňov. Hlavná postava je súčastne aj rozprávačom diela, pri ktorom nevieme presne určiť či ide o novelu alebo román.

V diele sú obsiahnuté autorové pocity a nálady, ktoré v niektorých častiach textu citeľne zmenili celú osobnosť postavy alebo len čitateľovi ukazujú skrytý pocit samot-

ného autora. V tomto diele sa Puškin čiastočne zameral aj na poukázanie ľudských pomerov obyčajných ľudí vtedajšej doby, čo bolo z jeho pohľadu trochu obtiažnejšie, keďže vyrastal v šľachtickej rodine, žijúcej v Petrohrade. Podľa môjho názoru autor pomenoval dielo Kapitánová dcéra, pretože ona bola ústredným bodom medzi Petrom Griňovom a Švabrinom, ktorí od začiatku medzi sebou bojovali. V diele môžeme pozorovať aj osobný vývoj Petra Griňova, ktorý nám autor začal opisovať hneď od začiatku diela.

 Na prvých stranách sme sa dočítali, že P. Griňov bol už ako malé dieťa sľúbený do vojenskej služby priateľovi jeho otca. Týmto chcel Puškin ukázať ,že v tej dobe sa plnili sľuby, ktoré boli staré aj niekoľko rokov a dbalo sa na to, aby sa vždy dodržali, aj keď sa to týkalo detí. Keď Peter Griňov podrástol, bol poslaný do služby v sprievode sluhu(nevoľníka) Saveľjiča, ktorý bol svojmu pánovi oddaný a verný, ale nebál sa vyjadriť aj svoj názor, ktorý sa nie vždy stotožňoval s pánovým, čo ho v tej dobe občas mohlo stáť aj život. Saveľjič mal za úlohu mladého Griňova ochraňovať a strážiť, aby nezišiel na zlé chodníčky, čo sa mu podarilo hneď po odchode z domu, keď sa opil a prehral väčší obnos peňazí od otca a práve tu Puškin ukazuje na nevyspelosť chlapca. Po zaradení Petra Griňova do pevnosti, ktorá je ďaleko od veľkých miest, na ktoré je Peter zvyknutý, si chlapec konečne začne uvedomovať, že musí byť už samostatný a rozvážny. Na ceste do pevnosti počas veľkej búrky stretnú muža, ktorý neskôr významne ovplyvní celý dej. Práve tu chlapcova neposlušnosť voči sluhovi zachráni neskôr obom život a to len vďaka kabátu, ktorý chlapec dá neznámemu ako odmenu za poskytnutie pomoci na ceste do pevnosti.

Po dorazení do Belogorskej pevnosti sa Griňov zoznamuje s dosiaľ nepoznaným prostredím a obyvateľmi pevnosti. V prvý večer spozná rodinu veliteľa a Mašu. Jeho pokojný pobyt v pevnosti, počas ktorého sa z chlapca už stane muž a zblíži sa s Mašou, je narušený až vpádom hrôzostrašného Pugačova, ktorý bez milosti vraždí všetkých svojích odporcov. Pugačovová družina kradne a ničí majetok, čo postihlo aj samotného Griňova a sluhu, ktorému sa toto Pugačovovo správanie vôbec nepáčilo a dával to aj najavo, za čo ho chcel Pugačov obesiť, ale zľutoval sa, lebo Griňov mu pripomenul jeho láskavosť, kabát, ktorý bol vtedy darom od Griňova. Tu vidíme ako Puškin zmenil náhle postavu Pugačova, ktorá bola známa nemilosťou a zrazu odpustí odporovanie poddaného iba vďaka kabátu. Po zabití veliteľa pevnosti a jeho ženy, ktorí odporovali Pugačovovi, sa novým veliteľom pevnosti stáva Švabrin, ktorý je s Griňovom nepriateľ aj vďaka súpereniu o lásku veliteľovej dcéry Maši. Vďaka tejto láske skončil Griňov až so zranením na hrudi, keď ho napadol v súboji Švabrin. Tu je Maša prostredníkom alebo spojením medzi oboma mužmi.

 Z Griňova a Pugačova sa stali priatelia, ale nie spojenci, a tak mal Peter povolené ísť do nasledujúcej pevnosti, na ktorú sa chystal Pugačov zaútočiť a oznámiť im prichádzajúci útok. Odchod nebol ľahký, pretože v pevnosti nechával Mašu so Švabrinom a mal zlé tušenie, že Maši sa stane niečo zlé, keďže rodičov už nemala a ochrany sa mohla dočkať iba od kňaza a jeho ženy. V druhej pevnosti sa už pripravujú na boj s povstalcami a aj napriek informáciám od Griňova, napriek kvalitným zbraniam a dlhej príprave Pugačov pevnosť dobije. Ešte v čase, keď vrcholili prípravy na boj, Peter dostal list od Maši, ktorý bol plný žiaľu a utrpenia a v ňom mu oznamovala o jej svadbe so Švabrinom. Griňov bol zúfalý a hneď po dobití pevnosti šiel za Pugačovom a odvážne mu povedal celú pravdu o jeho láske. Týmto krokom podľa mňa dokázal svoju vyspelosť a odvahu, keďže za takéto priznanie ho mohol Pugačov bez milosti zabiť, keďže Pugačov dovtedy nevedel, že Maša je dcéra zosnulého veliteľa, jeho odporcu. Zase sa ukazuje Puškinova zmena Pugačova, keď Pugačov ide okamžite s Griňovom naspäť do Belogorskej pevnosti, kde nájdu Mašu v zlom stave. Preľaknutý Švabrin sa Maši vzdá a Peter pošle Mašu k svojim rodičom, ktorí si ju zoberú do opatery. Potom sa náhle Peter Griňov dostane do väzenia kvôli jeho priateľstvu s Pugačovom, ktoré nebolo po vôli ani jeho otcovi. Griňov bol vyhnaný na Sibír a to len vďaka obvineniu Švabrina, ktorý tvrdil, že Griňov bol Pugačovovým špehom, ktorého medzičasom popravili v Moskve. Z väzenia ho dostala až odvaha Maši, ktorá išla sama do Moskvy za vtedajšou cárovnou aby ju poprosila o milosť P. Griňova a aby jej vysvetlila, že vo väzení je omylom iba kvôli tomu aby ju Peter ochránil. Po ich rozhovore je Peter prepustený, čo je takmer neuveriteľné, ale cárovna to mohla urobiť ako prejav vďaky za službu otca Petra Griňova v minulosti aj keď jasne vidíme, že aj tu A.S.Puškin použil deformáciu postavy(zmena na celkovo lepšiu osobu).

 Pri písaní diela Puškin čerpal námet a informácie z ruskej literatúry, a v diele je množstvo týchto informácií mierne poupravených, ale to len z dôvodu, aby presne zapadli do kontextu umeleckého diela, v ktorom je niekedy podľa autorovho uváženia potrebná deformácia informácií v prospech diela ako celku.